apuntmenorca.com

OCIM: «El nou món – Dvořák i Price»
2026-07-09 21:00 - 22:00 | Teatre Principal de Maó
«Imaginar un nou món» és el títol de la proposta artística de la Orquestra de Cambra Illa de Menorca (OCIM) per a la temporada 2026, una proposta amb la qual l'entitat cultural convida a reflexionar sobre el paper de la música com a instrument de transformació social, emocional i cultural. Amb aquesta finalitat, pren com a font d'inspiració La simfonia del nou món d'Antonin Dvořák, una de les obres més emblemàtiques del repertori clàssic que es caracteritza per una transculturalitat fruit de la convergència de la tradició europea i les músiques vernacles americanes. Aquesta idea de confluència és, de fet, la que dona sentit al programa de la nova temporada de la OCIM, concebut com «un diàleg constant entre compositors que han imaginat mons nous des de perspectives molt diferents», en paraules del director artístic Francesc Prat.
Els concerts de l'estiu de la OCIM
Entre les propostes de l'OCIM per a la temporada 2026, destaquen els concerts que obriran els festivals que organitzen Joventuts Musicals de Ciutadella i Maó en els quals la formació de cambra aprofundirà en la idea de la transformació cultural i identitària a partir de dues figures clau: Antonin Dvořák i la seva visió de la música com a força transformadora, amb la interpretació de «Simfonia del nou món» i de la «Dansa eslava op. 46 núm 8»; i Florence Price, la primera dona afroamericana a estrenar una obra amb una gran orquestra simfònica nord-americana. Es tracta d'un programa que posa en diàleg veus i sensibilitats diferents, unides per una mateixa idea: la música comp espai de descobriment, emoció i transformació. Tres obres per gaudir de la força, la bellesa i la capacitat transformadora de la música en dues vetllades molt especials: la primera, el 9 de juliol en el Teatre Principal de Maó, en el marc del 53è Festival de Música de Maó; i la segona, el 10 de juliol en el Teatre donis Born, per a obrir el 54è Festival de Música d'Estiu de Ciutadella.
